**Ærede spejdere i Hillerød og omegn –
mikro, mini, junior og spejdere**

Tørken er over os; folk sulter og brøndene er tørret ud, så der er heller ikke noget vand. For at vi i det kommende år kan have mad nok, har vi brug for jeres hjælp.

Det er snart sidste chance for at skaffe regn, hvis vi skal nå det inden kornguden bliver vred. Derfor håber vi, at I vil hjælpe os til årets

**Sct. Georgs løb søndag d. 7. oktober 2018.**

Løbet bliver holdt på Frydenborg hvor vi starter kl. 9.00 og slutter kl. 14.

Du skal ikke have madpakke med. Du skal have en lille rygsæk med, hvor du har en drikkedunk med vand, en varm trøje og regntøj.

Der er tilmelding på hjemmesiden, denne invitation er for at I kan reservere datoen, da tilmeldingen kun er åben i ganske kort tid, sidste tilmelding 9. september. Prisen for denne herlighed er 30 kr.